open-index/open-wikipedia-markdown huggingface dataset:
Tischeria dodonaea

***Tischeria dodonaea*** er en sommerfugl som tilhører familien luggmøll (Tischeriidae). Den er bare funnet i Østfold og Agder i Norge.

## Utseende
En liten (vingespenn 6 – 7,5 mm), brungul møll. Den ligner på eikeminérmøll (*Tischeria ekebladella*), men er tydelig mindre og mer tettbygd, dessuten litt lysere på farge. Antennene er trådformede, gulaktige og litt over halvparten så lange som forvingen. Hodet, forkroppen og forvingen er brungule, bakkroppen og bakvingen mørkgrå. Larven er lysgul, den mørke tarmen skinner gjennom. Hodekapselen er rødbrun, og den har brune plater på det første og siste kroppsleddet.

## Levevis
Arten er knyttet til eik (*Quercus* spp.), lenger sør i Europa også til søtkastanje (*Castanea sativa*). Egget legges på oversiden av et eikeblad og klekkes i august – september. Larven lager en brungul eller rødaktig flekkmine på bladets overside. Larven kaster ut alle ekskrementer gjennom en åpning og minen er derfor helt fri for disse. Når eika feller bladene om høsten, faller larven med bladet, spinner seg inn i en kokong inne i minen og overvintrer der. De voksne sommerfuglene flyr i juni – juli.

## Utbredelse
Den er utbredt over det meste av Europa. I Norge er den bare funnet på noen få lokaliteter i Østfold og Agder.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tischeria_dodonaea.html

## Eksterne lenker
*
C215-viadukten

**C215-viadukten** er en 20 km lang kassebro fullført i 2007. Viadukten kostet rundt 40 millioner USD, og er lokalisert i Taiwan og er en del av Taiwans høyhastighetsjernbanenett.

## Eksterne lenker
* C215 i Structurae.
EENet

**Eesti Hariduse ja Teaduse Andmesidevõrk** *([[engelsk]]: Estonian Educational and Research Network)* eller bare **EENet**  er en statlig, ideell organisasjons som ble grunnlagt i august 1993 av det estiske utdanningsdepartementet. Deres oppgave er å styre, koordinere og utvikle et høykvalitets datanettverk for Estlands forskning-, utdanning- og kulturfellesskap. Siden 1997 har EENet vært et statlig organ underlagt det estiske departementet for utdanning og forskning.

EENet tilbyr permanente internettilkoblinger, webhosting, e-post, ftp og DNS-tjenester. Utviklingsprosjekter (for eksempel Estonian GRID) kjøres i samarbeid med universiteter og institutter.

EENet har ansvaret for Estlands nasjonale toppnivådomene, «.ee» EENet er koblet til GÉANT2-nettverket via en 2.4 Gbps datakanel.

## Eksterne lenker
* EENet.ee
* EENet's vedtekter
Tverrsambandet

**Tverrsambandet**, også kalt Samband Vest er et foreslått veiprosjekt i Nordhordland, nord for Bergen.

Veien er foreslått gå fra industristedene Kollsnes i Øygarden kommune til Mongstad i Alver og Austrheim kommuner i Vestland. Prosjektet kan medføre mindre gjennomfartstrafikk gjennom Bergen. De berørte kommunene er Øygarden, Askøy, Alver og Austrheim. Tverrsambandet omfatter nytt fergesamband mellom Øygarden og Mjølkeviksvarden industriområde ved Herdla på Askøy. Videre fortsetter traseen i en undersjøisk tunnel mot Holsnøy. Deretter kommer en undersjøisk tunnel til Radøy, og vei videre mot Mongstad. Til sammen er hele prosjektet 45 km langt, mot dagens vei via Bergen på 110 km. Veien vil blant annet føre til at kommunene i Nordhordland føres tettere sammen. Prosjektet var mest omtalt rundt 2007-2011. Det er per 2022 ikke noet ferjesamband over de foreslåtte fjordforbindelsene.

## Referanser


## Eksterne lenker
* tverrsambandet.no
Steinvik lager

**Steinvik lager** var et militært ammunisjonslager på Skatval i Stjørdal kommune i Trøndelag. Anlegget lå i Hammårsbukta ved Åsenfjorden.

Det 146 dekar store området ble konfiskert fra gårdene Håmmår (Hammer) og Svea (Sve) av den tyske Organisation Todt. Sjøhusene som fjordfiskerne i Håmmårsgrenda hadde brukt, ble brent, og det nærmeste småbruket ble konfiskert for å huse østeuropeiske krigsfanger.

Våren 1941 begynte tyskerne å bygge dypvannskai og 27 bunkere, hver med en gulvflate på 200 kvadratmeter og en takhøyde på 3–4 meter, bygget for å lagre høyeksplosiver. Det ble lagt en smalsporet jernbane til Langstein kai. Hele anlegget stod ferdig i løpet av 1943. Steinvik lager fungerte som forsyningbase for ubåtbunkeren Dora i Trondheim.

Etter frigjøringen ble anlegget overtatt av det norske Forsvaret. Det ble brukt som forsyningslager for Trøndelag sjøforsvarsdistrikt frem til 2000.

Området ble solgt til offshorerederiet Taubåtkompaniet (senere BOA Offshore) i 2003. I 2009 ble området solgt til Direktoratet for naturforvaltning og forvaltet av Stjørdal kommune, og åpnet i 2013 som Håmmårsbukta friluftsområde.

Bunkerne brukes til sivile formål, blant annet Skatval krigshistoriske museum.

## Referanser
Keukenhof

**Keukenhof** er et hageanlegg i Nederland, ved byen Lisse. Parken er kjent for sine vakre tulipaner som trekker turister til den store blomsterparken. Parken er en stor turistattraksjon i de to månedene den holder åpent.
Fil:Nederland 079.jpg.jpg
Fil:Keukenhof 2019 Apr 7.jpg
Fil:Nederland 082.jpg.jpg
Fil:Nederland 092.jpg.jpg
Fil:Nederland 089.jpg.jpg
Fil:Nederland 087.jpg.jpg
Fil:Nederland 083.jpg.jpg
Fil:Nederland 078.jpg.jpg
Fil:Nederland 075.jpg


## Eksterne lenker
*
Tore Lahn-Johannessen

**Tore Lahn-Johannessen** (født 1962) er en norsk tidligere fotballspiller. 

Lahn-Johannessen var angrepsspiller, og spilte mesteparten av karrieren for Råde IL i det daværende andre- og tredjedividisjon. I 1984 og halve 1985 spilte han for Moss Fotballklubb i det daværende førstedivisjon. I løpet av åtte seriekamper for Moss i 1984 fikk han tre scoringer.

Lahn-Johannessen fikk guttelandskamper for Norge.

## Referanser
Kaptein Sorte Bill

**Kaptein Sorte Bill** er en vise av Thorbjørn Egner, først publisert som *Sjørøvervise* i Egners tilretteleggelse av Hugh Loftings Doktor Dyregod fra 1949 der Bill opptrer som en av bokens personer, senere også utgitt i visesamlingen *Kaptein Sorte Bill* fra 1954, og i boken *Kaptein Sorte Bill og andre viser* fra 1973.

## Teater

Figuren ble også fremført i Kristiansand Dyrepark, og hadde egen sjørøverskute. Skuta ble senere bygget om til «Grevinnen», som er skuta til Greven av Gral, en skikkelse i forestillingen Kaptein Sabeltann og den forheksede øya som fremføres i Kaptein Sabeltanns verden. 

## Musikkfremførelser
«Kaptein Sorte Bill» er en populær vise som mange har spilt inn. Henki Kolstad spilte den inn sammen med The Monn Keys i 1954. Lars Klevstrand og Steinar Ofsdal ga ut musikkalbumene *Drømmen om Kaptein Sorte Bill* (1990) og *Den magiske musikken fra drømmen om Kaptein Sorte Bill* (1994), hvor visen «Kaptein Sorte Bill» fremføres. Wenche Myhre fremfører også visen på musikkalbumet *Du Og Jeg Og Vi To* (2001) og Per Asplin spilte den inn på 1960-tallet.

## Litteratur
*Thorbjørn Egner: *Kaptein Sorte Bill og andre kjente Egner-viser*, Cappelen (2007)   ISBN 9788202275679

## Referanser
Andrew McCulloch

**Andrew McCulloch** eller **Andy McCulloch** er navnet til flere personer:

*Andrew McCulloch (musiker) – engelsk trommeslager
*Andrew McCulloch (manusforfatter) – engelsk manusforfatter og skuespiller
Adolph Claudius Tidemand

**Adolph Claudius Tidemand** (født 3. juli 1854 i Christiania, død 12. juni 1919 på Tjøme i Vestfold) var en norsk kunstmaler, en ukjent nevø av den mer kjente Adolph Tidemand.

## Bakgrunn og arbeid
Adolph Claudius Tidemand var sønn av legen August Tidemand, og var oppvokst i Christiania (Oslo). Han ble gjerne kalt Clas, og var yngst av fire brødre.

I 1873 ble han sendt til Düsseldorf for å studere arkitektur. Etter kort tid gikk han over til å studere billedkunst. Sammen med Hans Dahl er han den yngste av de norske düsseldorferne. Men Düsseldorf hadde på dette tidspunktet forlengst utspilt sin rolle som utdannelsessentrum for unge billedkunstnere.

Den sene düsseldorferskole var preget av genremaleri, eller kostyme-genremaleri. «Det hadde en utpreget kulturhistorisk holdning, nesten vitenskapelig i sin nøyaktighet, lærtapetet, gobelinet og mandolinene var de vanlig kjennetegn», skriver Stephan Tschudi Madsen. Senere ville han bli folkelivsmaler, fortsetter Madsen, og i 1898 kaller han seg genremaler.

Sommeren 1883 har han et opphold på Værøy der han besøker sin onkel Nils Tidemand som da var sogneprest der. Det er kjent åtte bilder fra oppholdet, blant annet maleri av Værøy kirke.

Folkelivsmotiver, historiemaleri, landskap og portretter var kunstnerens hovedmotiver. Trolig var portrettmaling den største inntektskilden.

I 1880-årene traff han Caroline Gundersen, og i 1898 flytter han sammen med henne og søsteren Henriette til gården Bustangen på Tjøme i Vestfold.

Adolph Claudius Tidemands malerier har i noen grad blitt utgitt for å være malt av den mer berømte onkelen. Signaturen A.C.Tidemand lot seg endre til A. Tidemand. Bildenes motiver og alderdommelige stil bidro til dette. Kunsthistorikeren Stephan Tschudi-Madsens bok om den ukjente nevøen er først og fremst motivert ut fra å kunne forklare bilder som åpenbart utga seg for å være noe annet enn de var. Avsløringene var basert på undersøkeleser utført av Nasjonalgalleriets malerikonservator; boken er tilegnet den tekniske konservator. 

## Verker
* Christian II i sitt studerkammer. 1882. Malt i Düsseldorf. 
* Christianias første borgermester Laurits Ruus (selvportrett). 1870-årene (?)
* Portrett av Augusta Løchen. 1879. 
* Portrett av fru Janna Smith. 1880
* Strandparti fra Værøy. (kjent i flere versjoner)
* Begravelse på Røst. 1883 – 84. 
* Værøy kirke. 1883 – 84.
* Strandparti fra Værøy med nordlandsbåter. 1883 – 84. 
* Sandsigeren, 1886. 
* Fornærmet. 1885. 
* Portrett av Caroline Gundersen. 1885.

## Referanser


## Litteratur
* Stephan Tschudi-Madsen: Den ukjente Tidemand. Blad av forfalskningens historie. Oslo 1963.
Steinvik (Skatval)

**Steinvik** er en grend på Skatval i Stjørdal kommune, Nord-Trøndelag. Den øvre delen av Steinvik består av de to store Steinvikgårdene, småbruket Stene, samt noen andre husstander. Lengre nede i terrenget, i ly for Steinvikholmen, ligger Steinvikkroa (eller bare «Kroa»), en ansamling småbruk (tidligere husmannsplasser), mindre husstander og noen hytter. «Kroa» har sannsynligvis fått navnet sitt fra et gjestgiveri (kro) som eksisterte på Steinvikholm slotts storhetstid på 1500-tallet. Lengre inne ved Hammer og Sve finner man Steinvik lager, som ble oppført av tyskerne for å assistere «Tirpitz» i Åsenfjorden.

Foruten Steinvikholm slott, som er av nasjonalhistorisk betydning, er det gjort flere oldtidsfunn ved Steinvik, deriblant to sverd og minst én gravhaug fra vikingtiden.

Grenda har sannsynligvis fått sitt navn fra Steinvikholmen, hvis opprinnelige navn skal ha vært *Steinn*. Senere må holmen ha fått suffikset «holm» idet man glemte opphavet til *Steinvik*.

Charles Stenvig hadde røtter tilbake til Steinvik.

## Referanser
Anpingbroen

**Anpingbroen** (forenklet kinesisk: 安平桥; tradisjonell kinesisk: 安平橋; pinyin: *Ānpíng Qiáo*) er en bro av steinblokker bygget på 1100-tallet i provinsen Fujian i Kina. Broen er 2223 meter lang, og det største spennet av granittblokker er 11 m langt og 0,75 m i dybde og bredde. Broen kalles også «5 li-broen», etter den kinesiske måleenheten lǐ.

Denne historiske broen, som frem til 1905 var Kinas lengste, krysser bukten mellom Anhai (i byfylket Jinjiang) og Shuitou (i byfylket Nan'an), nær byen Quanzhou. 

Broen er oppført på Folkerepublikken Kinas liste over kulturminner.

## Eksterne lenker
* Anpingbroen i Structurae (engelsk).
* Anpingbroen hos chinaculture.org (engelsk)
* Bilde av brua sett fra øst.
Altingiaceae

**Altingiaceae** er en plantefamilie i ordenen Saxifragales. Tidligere, blant annet i Cronquist-systemet, ble disse artene klassifisert under trollhasselfamilien (Hamamelidaceae). 

Alle arter er løvfellende eller eviggrønne trær med mye harpiks. Bladene sitter spredt. Trærne er sambu med adskilte hann- og hunnblomster på samme tre. Flere arter tjener som mat for larver av sommerfugler. Slekta *[[Ambratreslekta|Liquidambar]]* er utbredt i temperert og subtropisk klima i Anatolia, Øst-Asia og Nord- og Mellom-Amerika, mens *[[Altingia]]* og *[[Semiliquidambar]]* er utbredt i subtropisk og tropisk klima i Øst- og Sørøst-Asia

Molekylærgenetiske studier tyder på at *Liquidambar* i tradisjonelt omfang er parafyletisk. De to artene i Nord-Amerika og Sørvest-Asia danner en gruppe, mens de østasiatiske artene er nærmere beslektet med *Altingia*. Det er påvist at *Semiliquidambar* består av hybrider mellom østasiatiske *Liquidambar*-arter og *Altingia*. I 2013 ble det publisert en systematikk for Altingiaceae der alle arter i familien samles i én slekt, *Liquidambar*. Dette er ment å gi et bedre bilde av de virkelige slektskapsforholdene i familien. 

## Slekter og arter
De tre slektene og de anslått 16 artene i familien omfatter:
* *[[Altingia]]* – 9 arter – Sørøst-Asia 
** *[[Altingia chinensis ]]*
** *[[Altingia excelsa ]]*
** *[[Altingia gracilipes ]]*
** *[[Altingia multinervis ]]*
** *[[Altingia obovata ]]*
** *[[Altingia poilanei ]]*
** *[[Altingia siamensis ]]*
** *[[Altingia tenuifolia ]]*
** *[[Altingia yunnanensis ]]*
* ambratreslekta (*Liquidambar*) – 4 arter
** *[[Liquidambar acalycina]]* – sørlige og sentrale Kina 
** kinesisk ambratre (*Liquidambar formosana*) – Kina, Sør-Korea, Taiwan, Laos, nordlige Vietnam 
** orientalsk ambratre (*Liquidambar orientalis*) – sørlige Tyrkia, Rhodos
** ambratre (*Liquidambar styraciflua*) – østlige USA, spredte forekomster i Mexico og Mellom-Amerika 
* *[[Semiliquidambar]]* – 3 arter – Kina
** *[[Semiliquidambar cathayensis]]* 
** *[[Semiliquidambar caudata]]* 
** *[[Semiliquidambar chingii]]*

## Litteratur
* 
* 
* 
* 
* Altingiaceae, i: L. Watson og M.J. Dallwitz (1992–), ''The families of flowering plants''.

## Eksterne lenker
*
Hjertetreslekta

* hjertetre (*C.&nbsp;japonicum*)
* storhjertetre (*C.&nbsp;magnificum*)

**Hjertetreslekta** (*Cercidiphyllum*) er ei slekt med to arter av løvfellende trær som vokser vilt i Kina og Japan. Slekta er den eneste nålevende i hjertetrefamilien (Cercidiphyllaceae), som tilhører sildreordenen (Saxifragales). På japansk kalles disse trærne *katsura*. De er vanlig plantet i hager og parker.

## Beskrivelse
Den mest kjente arten, hjertetre (*Cercidiphyllum japonicum*), blir opptil 30 m høy. Storhjertetre (*C.&nbsp;magnificum*) har større blad, men blir sjelden mer enn 10 m høy. Trærne har to typer skudd, vegetative langskudd, og vegetative eller blomstrende kortskudd. Bladene har stilk og er hjerteformete og håndnervede. De sitter motsatt på kortskuddene og motsatt eller mer sjelden spredt på langskuddene.

Trærne er vindpollinerte og særbu med egne hann- og hunnplanter. Blomstene er samlet i blomsterstander på kortskuddene. Hver blomst har ett høyblad, men blomsterdekke mangler. Hannblomsterstanden er sittende og består av 4 eller flere blomster, men det er vanskelig å skille enkeltblomstene. Hver blomst har som regel 7–13 pollenbærere. Hunnblomsterstanden har en kort stilk og består som regel av 2–6 blomster. Frukten er en belgkapsel med flate, vingede frø.

## Fossiler

Fossiler av hjertetrefamilien er kjent tilbake til kritt og paleocen. Hos de eldste fossilene sitter fruktene i klaser. De plasseres ikke i *Cercidiphyllum*, men i andre slekter, blad i *Trochodendroides* og frukter i *Nyssidium*. Begge disse slektene er kjent fra kullforekomstene på Svalbard. Slekta *Joffrea* fra paleocen i Alberta i Canada er beskrevet fra mer komplett materiale. I en artikkel fra 2017 mener russiske forskere at navnet *Nyssidium* ikke kan brukes og at fossile frukter i stedet bør regnes til slekta *Jenkinsella*

I vestlige Nord-Amerika er fossiler av *Cercidiphyllum* kjent fra tidlig oligocen i Oregon og miocen i Idaho. I Europa er fossile frukter og blad av den nålevende slekta kjent fra tidsrommet tidlig oligocen til pliocen. I Asia er fossiler av *Cercidiphyllum* kjent fra miocen og midtre pleistocen.

## Referanser


## Eksterne lenker
*
Paradiskullen

**Paradiskullen** er et skihoppanlegg ved Örnsköldsvik i Sverige. Anlegget, som er eid av IF Friska Viljor, ligger i åsen Varvsberget like ved Örnsköldsvik sentrum, og er synlig fra byen. Det består av fem hoppbakker med størrelse K90 (HS100), K55, K35, K20 og K10. Normalbakken ble brukt under junior-VM 1980, og har også vært arena for seks verdenscuprenn i spesielt hopp. Anlegget er et viktig treningssentrum for svenske hoppere, og brukes også til treningssamlinger av norske hoppere. Siden 2008 har den årlige storsamlingen for de norske landslagene vært lokalisert til Paradiskullen av Norges Skiforbund.

Alle bakkene i anlegget har flomlys og plastmatter til sommerbruk, samt heis.

Anerkjent bakkerekord på snø i K90-bakken er 102 meter, satt av Lauri Asikainen (Finland) 3. mars 2007. På plast er rekorden 104,5 meter, satt av Anssi Koivuranta (Finland) i et FIS-cuprenn 29. august 2010. Lengste hopp overhodet er 107 meter. I K55-bakken er bakkerekorden på snø 57 meter, satt av Dennis Edvardsson (Sverige) 26. januar 2008. Rekorden på plast er 63 meter, satt av Halvor Egner Granerud (Norge) 27. juni 2008.

## Historie
Den første hoppbakken i Paradiskullen ble bygd før 1910. I 1913 ble det bygd en bakke der det kunne hoppes 22 meter, og det svenske mesterskapet ble arrangert i Örnsköldsvik i 1927. Hoppanlegget ble ombygd i 1961, og har senere gjennomgått større ombygginger i 1991/92 og 2005. Verdenscuprennene i spesielt hopp ble arrangert mellom 1985 og 1994, mens ett verdenscuprenn i kombinert ble arrangert i 1990.

Da den nye Botniabanan skulle bygges, ble det klart at jernbanen ville berøre hoppanlegget. Som en følge av dette ble normalbakken flyttet ca. 40 meter, mens de mindre bakkene (med unntak av K62-bakken, som ikke ble bygd opp igjen) ble revet og bygd opp på nytt litt lenger opp i åsen. Normalbakken ble nyåpnet i 2005. Botniabanan ble åpnet i 2010 og går nå på bru over sletta i denne bakken.

## Viktige renn
Alle rennene er holdt i den gamle bakken som ble revet i 2004.

## Kilder
*Skisprungschanzen-Archiv: Örnsköldsvik
*FIS: Resultater (ikke fullstendig)
*FIS: Flere resultater


## Eksterne lenker
* IF Friska Viljor – Backhoppning i Örnsköldsvik
Daphniphyllaceae

Se teksten

**Daphniphyllaceae** er en plantefamilie i ordenen Saxifragales. Den omfatter 25 arter av eviggrønne løvtrær i Sørøst-Asia, med kun én  slekt – *Daphniphyllum*. Artene er stort sett trær, og er ofte mat for larver av sommerfugler.

## Slekt og arter
Slekten og et utvalg av de ca. 25 kjente artene i familien omfatter:
* Daphniphyllum *(Daphniphyllum)* 
** *[[Daphniphyllum beddomei]] * – Kambodsja, Myanmar, Thailand, Vietnam 
** *[[Daphniphyllum glaucescens]] * – Indonesia, Malaysia 
** *[[Daphniphyllum macropodum]] * – tre inntil 10m – Japan, Kina, Korea 
** *[[Daphniphyllum teijsmannii]] * – tre inntil 10m – Japan, Taiwan 

## Eksterne lenker
* 
* Daphniphyllaceae, i: L. Watson og M.J. Dallwitz (1992–), ''The families of flowering plants''.
Iteaceae

* *[[Itea (botanikk)|Itea]]*
* *[[Pterostemon]]*

**Iteaceae** er en plantefamilie i sildreordenen (Saxifragales) som består av busker og trær. Familien har en svært spredt utbredelse, med slekten Itea som vokser i Øst- og Sørøst-Asia, østlige USA og i de østlige og sørlige delene av Afrika. Den andre slekten, Pterostemon, består av tre arter som kun finnes i Mexico.

## Systematikk og klassifisering
I eldre klassifiseringssystemer, som '''Cronquist-systemet''', ble artene i Iteaceae ofte plassert i stikkelsbærfamilien (Grossulariaceae). Senere fylogenetiske analyser har imidlertid vist at Itea og Pterostemon er **søstergrupper**, noe som betyr at de er svært nært beslektet og deler en felles stamfar.

Dette førte til en reklassifisering. Tidligere ble Pterostemon ansett som en egen familie, Pterostemonaceae, men fra og med **[[APG III-systemet]]** (Angiosperm Phylogeny Group III) som ble publisert i 2009, ble Pterostemonaceae ikke lenger anerkjent som en gyldig familie, og slekten *Pterostemon* ble flyttet til Iteaceae. Slekten *[[Itea (botanikk)|Choristylis]]* er nå ansett som et synonym for *Itea*.

## Litteratur
* 
* 
* 

## Eksterne lenker
*
The Early Beatles

***The Early Beatles*** er The Beatles' sjette utgivelse på Capitol Records og deres åttende album for det amerikanske markedet. Albumet ligner mer på et tidlig samlealbum, fordi mesteparten av sangene finnes på den tidlige utgivelsen fra Vee-Jay i 1964, *[[Introducing... The Beatles]].* Forsidebildet på omslaget til dette albumet er det samme som baksiden på den britiske LP-en *[[Beatles for Sale]].*
Albumet er tilgjengelig på CD i samleboksen *[[The Capitol Albums, Volume 2]]*.

## Sporliste
Albumet inneholder elleve av de fjorten sangene fra gruppens første britiske LP, *[[Please Please Me]]*. Sangene som ikke er inkludert her er: «I Saw Her Standing There» (inkludert på *[[Meet the Beatles!]]*), «Misery», og «There's a Place».  De to siste sangene kom til slutt ut på en Capitol LP-utgivelse i 1980, på den amerikanske versjonen av albumet *[[Rarities (Beatles US)|Rarities]]*.

Selv om Vee Jay hadde lagd fire Beatles-album fra disse innspillingene (alle hadde kommet på listene), solgte fortsatt albumet etter å ha blitt gitt ut på Capitol og kom seg inn på top 50.

### Side en
#«Love Me Do» (Lennon-McCartney)
#«Twist and Shout» (Medley-Russell)
#«Anna (Go to Him)» (Alexander)
#«Chains» (Goffin-King)
#«Boys» (Dixon-Farrell)
#«Ask Me Why» (Lennon-McCartney)

### Side to
#«Please Please Me» (Lennon-McCartney)
#«P.S. I Love You» (Lennon-McCartney)
#«Baby It's You» (Bacharach-David-Williams)
#«A Taste of Honey» (Marlow-Bobby Scott)
#«Do You Want to Know a Secret» (Lennon-McCartney)

## Eksterne lenker
* Steve's Beatles Page
Revolusjonær Kommunistisk Ungdom

**Revolusjonær Kommunistisk Ungdom** *(RKU)* er navnet på den kommunistiske ungdomsorganisasjonen til Tjen folket. Organisasjonen ble offentlig lansert kort tid etter at 12 personer ble ekskludert fra Rød Ungdom. RKU påstår selv den dag idag at Eiker og Drammen Rød Ungdom meldte seg kollektivt over til RKU og begrunnet sin overgang slik:

Senere gikk samme lokallaget ut på bloggen sin og forklarte at overgangen var sterkt overdrevet. På bloggen skrev de blant annet at det ikke var stort annet enn et «vellykket mediestunt fremstilt av et fåtall medlemmer i EDRU som så sin sjanse til å skape storm i et vannglass når laget ble redusert».

## Se også
* Revolutionär Kommunistisk Ungdom i Sverige
 
## Referanser


## Eksterne lenker
*
Lisse

**Lisse** () er en by i den nederlandske provinsen Zuid-Holland. Det bor 22&nbsp;274 mennesker i kommunen og det totale arealet er 16,11&nbsp;km², hvorav 0,41&nbsp;km² er vann. Utenfor byen ligger den berømte blomsterparken Keukenhof. Dette er en samling av 7 millioner forskjellige løkblomster, mest tulipaner.

## Bilder

Keukenhof May2006.JPG|Blomsterparken Keukenhof]
Molenlisse.jpg|En vindmølle i Lisse


## Referanser


## Eksterne lenker
*
Penthoraceae

Se teksten

**Penthoraceae** er en plantefamilie i ordenen Saxifragales. Den omfatter 2 arter av flerårige, opprette småbusker i Asia og Nord-Amerika, innen bare én  planteslekt, *Penthorum*. Enkelte forskere plasserer dem tidvis i sildrefamilien.

## Slekt og arter
Slekten og de to kjente artene i familien omfatter:
* Penthorum (Penthorum)* 
** *Penthorum chinense* = syn. *Penthorum Linnaeus* - Øst-Asia
** *Penthorum sedoides* – Nord-Amerika

== Eksterne lenker ==
* 
* [http://delta-intkey.com/angio/www/Penthora.htm Penthoraceae], i: [http://delta-intkey.com/angio/ L. Watson og M.J. Dallwitz (1992–), *The families of flowering plants''] .
Alblasserdam

**Alblasserdam** er en kommune i Zuid-Holland i Nederland. Alblasserdam er en del av byregionen Drechtsteden. En liten del av landsbyen Kinderdijk, som har den største og mest kjente konsentrasjonen av vindmøller i Nederland, ligger i Alblasserdam.

## Eksterne lenker
*
Aphanopetalaceae

Se teksten

**Aphanopetalaceae** er en plantefamilie i ordenen Saxifragales. Den omfatter 2 arter i det sørøstre og østre Australia, innen bare én  planteslekt, *Aphanopetalum*. Artene er delvis klatrende busker. 

## Slekt og arter
Slekten og de to kjente artene i familien omfatter:
* Aphanopetalum (Aphanopetalum)* 
** *Aphanopetalum clematideum*
** *Aphanopetalum resinosum'' («Gum vine»)

## Eksterne lenker
* 
* Aphanopetalaceae, i: Stevens, P. F. (2001–), MOBOT.org.
Ryssdalshorn

**Ryssdalshornet** (også skrevet *Ryssdalshorn*, lokalt kalt *«Hornet»*) er et fjell i Gloppen kommune i Sogn og Fjordane, med en topphøyde på  meter over havet. Fjellet er et markant landemerke i Gloppen kommune, og deler kommunen mellom Gloppefjorden ved Sandane og Breim mot øst. 

Sett fra vest ruver Ryssdalshornet bak kommunesenteret. Sett fra Breim er det ikke gjenkjennelig, der det ligger på sørsiden av Breimsvatnet. 

Fra toppen er det svært god utsikt, og sommerstid er både soloppgang og solnedgang spektakulære opplevelser. Fjellet er best tilgjengelig for fotturister fra Ryssdalsvatn og en bratt skogsbilvei som går til Ryssdalsstølen. Herfra er det skiltet sti til «Hornet». Deler av den bratte oppstigningen er lagt opp med tau.

## Referanser




## Eksterne lenker
* bygdeutvikling.no: Turtips: Ryssdalshorn
Länsväg 1116 (Västerbottens län)

**Länsväg AC 1116** er en svensk sekundærvei som går mellom den norsk-svenske grensen ved Austre Krutvatnet og europavei 12 i Västansjö. Veiens lengde er rundt 30 km.

## Knutepunkter

;Storuman kommune
* Riksgrensen ved Krutvattnet → 

* Västansjö
* tollstasjon i Tärnaby

## Referanser
Gaucho (album)

***Gaucho*** er det syvende albumet fra amerikanske Steely Dan, utgitt i november 1980. Dette er Steely Dans siste studioalbum på 20 år før utgivelsen av *[[Two Against Nature]]* i 2000.  Til tross for flere uheldige omstendigheter, som for eksempel at Walter Becker ble påkjørt av en bil, en tvist over hvilket plateselskap som eide rettighetene til albumet, uenighet om utsalgspris og at en lydtekniker ved et uhell kom til å slette en hel låt, «The Second Arrangement», ble dette et av Steely Dans mest selgende album. Låten «Hey Nineteen» ble utgitt som singel, og ble en av deres største hits.

Tittellåten «Gaucho» var ment som en hyllest til Keith Jarrett, men Jarrett oppdaget at Becker og Donald Fagen hadde brukt deler av hans komposisjon «Long As You Know You're Living Yours» og forlangte å bli kreditert som låtskriver. 

På låten «Time Out of Mind» medvirker Mark Knopfler fra Dire Straits på gitar. Han ble invitert etter at Becker og Fagen hadde hørt «Sultans of Swing», og blitt mektig imponert over Knopflers gitarspill.

## Sporliste
Alle låtene er skrevet av Walter Becker og Donald Fagen, unntatt der hvor annet er notert.

# «Babylon Sisters» – 5:49
# «Hey Nineteen» – 5:06
# «Glamour Profession» – 7:28
# «Gaucho» (Becker, Fagen, Keith Jarrett) – 5:30
# «Time Out of Mind» – 4:11
# «My Rival» – 4:30
# «Third World Man» – 5:18

## Personell
*Walter Becker – bass, gitar, lyre, vokal
*Donald Fagen – orgel, synthesizer, keyboard, lyre, elektrisk piano, vokal
*Anthony Jackson – bass
*Chuck Rainey – bass
*Chuck Sample – bass
*Stayton Heyward – bass
*Don Grolnick – keyboard, elektrisk piano, klavinett
*Rob Mounsey – synthesizer, piano
*Pat Rebillot – keyboard, elektrisk piano
*Joe Sample – elektrisk piano
*Hiram Bullock – gitar
*Larry Carlton – gitar
*Rick Derringer – gitar
*Steve Khan – akustisk gitar, elektrisk gitar
*Mark Knopfler – gitar, vokal
*Hugh McCracken – gitar
*Wayne Andre – trombone
*Michael Brecker – tenorsaksofon, vokal
*Randy Brecker – trompet, flygelhorn
*Ronnie Cuber – barytonsaksofon
*Walter Kane – bassklarinett
*George Marge – bassklarinett
*David Sanborn – altsaksofon, vokal
*David Tofani – tenorsaksofon, vokal
*Steve Gadd – perkusjon, trommer
*Robbie Buchanan – piano, synthesizer og vokal
*Jeff Porcaro – perkusjon, trommer
*Bernard «Pretty» Purdie – trommer
*Crusher Bennett – perkusjon
*Victor Feldman – perkusjon, keyboard
*Ralph MacDonald – perkusjon
*Nicky Marrero – perkusjon, timbal, vokal
*Patti Austin – vokal
*Frank «Harmonica Frank» Floyd – kor
*Diva Gray – kor
*Gordon Grody – kor
*Lani Groves – kor
*Michael McDonald – kor
*Leslie Miller – kor
*Jennifer James – kor
*Zachary Sanders – kor
*Valerie Simpson – kor
*Zack Snaders – kor
*Toni Wine – kor

## Eksterne lenker
* 
* Tekster fra ''Gaucho''
Conficker

**Conficker** er en dataorm som ble oppdaget i oktober 2008. Man fryktet at den skulle slå til 1. april 2009 på datamaskiner som benyttet Microsofts operativsystemer. Conficker regnes som ekstra farlig da ormen blokkerer mange antivirusprogrammer, Windows-oppdateringer og i tillegg hindrer tilgang til sikkerhetsrelaterte nettsider. Dataormen kan bli operativ på maskiner uten at brukerne gjør noe aktivt. Ifølge enkelte estimater var opptil 10 millioner Windows-maskiner verden over infisert med Conficker.

## Beskyttelse
Microsoft har laget et program som kan fjerne ormen fra PC-er. Den kan lastes ned fra denne siden.

En enkel test. Basert på om du kan nå sikkerhets nettsider som blir blokkert av viruset confickerworkinggroup.org 

Du kan skanne gjennom nettverk(ene) etter ormen med nyeste nmap 4.85BETA6 insecure.org.
For mer informasjon og verktøy, se: doxpara.com

## Kilder
* DinSide: Beskytt deg mot Conficker
Alive in America

***Alive in America*** er det første konsertalbumet fra amerikanske Steely Dan, utgitt i oktober 1995. Albumet inneholder opptak fra to konserter i 1993 og 1994, der konserten i 1993 ble gitt under navnet «Becker/Fagen '93», mens konserten i 1994 var under navnet Steely Dan.

## Sporliste
Alle låtene er skrevet av Walter Becker og Donald Fagen, unntatt der hvor annet er notert.

# «Babylon Sisters» – 6:47
# «Green Earrings» – 5:20
# «Bodhisattva» – 5:47
# «Reelin' In the Years» – 6:24
# «Josie» – 6:12
# «Book of Liars» (Walter Becker) – 4:19
# «Peg» – 4:19
# «Third World Man» – 6:38
# «Kid Charlemagne» – 5:16
# «Sign in Stranger» – 6:34
# «Aja» – 9:00

## Personell
*Walter Becker – gitar, vokal
*Donald Fagen – vokal, melodica, keyboard
*Warren Bernhardt – piano
*Georg Wadenius – gitar
*Drew Zingg – gitar
*Tom Barney – bass
*Cornelius Bumpus – tenorsaksofon
*Chris Potter – altsaksofon, tenorsaksofon
*Bob Sheppard – sopransaksofon, tenorsaksofon
*Dennis Chambers – trommer
*Peter Erskine – trommer
*Catherine Russell – perkusjon, vokal
*Bill Ware – perkusjon, vibrafon
*Diane Garisto – kor
*Brenda White-King – kor

## Eksterne lenker
*
Nerd

En **nerd** er en person med et spesielt interesseområde eller en sær hobby. Dette trenger ikke å være altoppslukende, men i mange tilfeller så blir det oppfattet som det. Det kan også bare være en overgjennomsnittslig kunnskap/interesse og forståelse på dette området. Ordet brukes også ofte generelt nedsettende om en person som er intelligent eller skoleflink, men som er dårligere utrustet sosialt eller utseendemessig. Det kan også brukes om en som er dyktig på ett område, men hjelpeløs på andre; et norsk dialektord er *glupstut*.

Nerd er lånt fra amerikansk og er et forholdsvis nytt begrep i norsk. Det har, særlig blant unge, erstattet begrepet *fagidiot* og tildels også *særing* og liknende uttrykk. Mange barn og unge i Norge bruker ordet «nerd» som en lett nedsettende betegnelse på generelt skoleflinke elever.

Det finnes ingen eksakt definisjon på begrepet nerd, og betydningen har skiftet noe de siste årene. For å dempe den tidligere negative klangen ved ordet, har flere tatt det i bruk som en lett spøkefull, men likevel presis beskrivelse av seg selv.

## Ordets opprinnelse og bruk
Ordet oppstod i USA, der det ble brukt første gang skriftlig i 1950 i Dr. Seuss' bok *If I ran the Zoo*. Det fins imidlertid ulike teorier om ordets opprinnelse. Det antas blant annet at det stammer fra slangordet *nert* fra 1940-årene som igjen er en omskrivning av ordet *nut* (gal eller dum person).

I slutten av 1990-årene begynte datakyndige på Internett å bruke ordet nerd som et positivt ord, noe det fortsatt er i disse miljøene. På engelsk foretrekkes ofte synonymet *geek* i den positive betydningen av nerd, mens det i Skandinavia dekker begge begrepene og har en noe mildere betydning enn på engelsk og fransk. Tradisjonelt har nerder blitt oppfattet som intelligente, men sosialt utilpasse. Selv om ingen av delene kvalifiserer til betegnelsen nerd, kan det å oppfattes slik eller å utvikle seg i den retningen være mer eller mindre en bivirkning av å ha sære interesser. Ulike typer nerder kan grupperes etter interesser. Interesser som tradisjonelt blir oppfattet som nerdete er informasjonsteknologi og vitenskap. Interesser som oppfattes som mer dagligdagse, og ikke virker helt meningsløse for en utenforstående, for eksempel sport, har ikke fått tilsvarende nerdestempel, selv om uttrykk som *sportsidiot* også forekommer.

I det moderne samfunn kan en nerd like godt defineres som en med særdeles god kunnskap på et felt, uten at det på noen måte setter han eller henne tilbake på andre områder.

## Uttale
Ordet *nerd* kan på norsk uttales enten *nærd* eller *nørd* med tilnærmet amerikansk uttale og r-lyd.

## Se også
* Geek

## Referanser


## Eksterne lenker
*
Kopet Dag

**Kopet Dag** (persisk: کپه‌داغ; turkmensk: *Köpetdag*) er en fjellkjede på grensen mellom Iran og Turkmenistan som strekker seg rund 650 km langs grensen sørøst for Det kaspiske hav, strekker seg nordvest-sørøst fra i nærheten av Det kaspiske hav i nordvest til elven Hari Rud i sørøst. Den høyeste toppen av fjellkjeden i Turkmenistan er Rizeh (Kuh-e Rizeh), lokalisert i sørvest for hovedstaden Asjkhabad og strekker seg 2 940 meter. Den høyeste toppen i Iran er Quchan (Kuh-e Quchan) som er 3 191 meter høy. 

## Referanser
Garryales

**Garryales** er en planteorden i kurvplante-kladen (Asteridae). Den består av 2 plantefamilier, med 3 slekter og i alt 20-29 arter. Tidligere ble de dels klassifisert i ordenen Cornales, og dels i underklassen Hamamelidae.

## Taksonomi
Familiene, slektene og et utvalg av artene i denne gruppen omfatter:
* Familie Garryaceae – 19-28 arter
** Garrya – 18 arter
*** *[[Garrya buxifolia]]* – «Dwarf Silktassel» – Oregon, California
*** *[[Garrya congdonii]]* – «Chaparral Silktassel» – California
*** *[[Garrya elliptica]]* – «Wavyleaf Silktassel» – Oregon, California
*** *[[Garrya fadyenii]]* – «Fadyen's Silktassel» – Karibien
*** *[[Garrya flavescens]]* – «Ashy Silktassel» – California til Utah og New Mexico
*** *[[Garrya fremontii]]* – «Bearbrush Silktassel» – Washington, Oregon, California
*** *[[Garrya laurifolia]]* – «Laurelleaf Silktassel» – Mexico, Mellom-Amerika, Panama
*** *[[Garrya ovata]]* – «Eggleaf Silktassel» – New Mexico, Texas
*** *[[Garrya salicifolia]]* – «Willowleaf Silktassel» – Baja California
*** *[[Garrya veatchii]]* – «Canyon Silktassel» – California
*** *[[Garrya wrightii]]* – «Wright's Silktassel» – Arizona, New Mexico, Texas
** Aucuba – 3-10 arter
*** *[[Aucuba albopunctifolia]]* – busk 2-6 m – Kina 
*** *[[Aucuba chinensis]]* – busk 3-6 meter – Kina, Taiwan, Myanmar, nordlige Vietnam 
*** *[[Aucuba chlorascens]]* – busk 4-7 m – Kina (Yunnan)
*** *[[Aucuba confertiflora]]* – busk 3-4 m – Kina (Yunnan) 
*** *[[Aucuba eriobotryifolia]]* – tre 10-13 m – Kina (Yunnan) 
*** *[[Aucuba filicauda]]* – tre 3-4 m – sørlige Kina 
*** *[[Aucuba himalaica]]* – tre 8-10 m – sørlige Kina, nordlige Myanmar 
*** *[[Aucuba japonica]]* – busk 3-4 m – sørlige Japan, sørlige Korea, Taiwan, sørøstlige China (Zhejiang) 
*** *[[Aucuba obcordata]]* – busk 3-4 m – sørlige Kina
*** *[[Aucuba robusta]]* – busk – sørlige Kina (Guangxi) 
* Familie Eucommiaceae – 1 art
** *Eucommia* 
*** guttaperkatre (*Eucommia ulmoides*) – Kina

## Eksterne lenker
*
Plush TV Jazz-Rock Party

***Plush TV Jazz-Rock Party*** er et konsertopptak fra amerikanske Steely Dan, utgitt på DVD i juni 2000. Konserten ble spilt inn for PBS og sendt på TV under tittelen *In The Spotlight*. Innspillingen omfatter låter fra alle periodene i Steely Dans karriere, i tillegg til låter fra albumet *[[Two Against Nature]]* som ble utgitt senere i 2000.

## Sporliste
Alle låtene er skrevet av Walter Becker og Donald Fagen

# «Green Earrings»
# «Cousin Dupree»
# «Bad Sneakers»
# «Janie Runaway»
# «Josie»
# «FM»
# «Gaslighting Abbie»
# «Black Friday»
# «Babylon Sisters»
# «Kid Charlemagne»
# «Jack of Speed»
# «Peg»
# «What a Shame About Me»
# «Pretzel Logic»

## Personell
*Donald Fagen – vokal, orgel, piano, Fender Rhodes, Wurlitzer
*Walter Becker – bass, gitar, vokal
*Ted Baker – piano
*Jon Herington – gitar
*Tom Barney – bass
*Cornelius Bumpus – saksofon 
*Chris Potter – saksofon
*Michael Leonhart – trompet
*Jim Pugh – trombone
*Ricky Lawson – trommer
*Carolyn Leonhart – kor
*Cynthia Calhoun – kor
*Victoria Cave – kor

## Eksterne lenker
* Steely Dans offisielle nettsted
Guttaperkatre

**Guttaperkatre** (*Eucommia ulmoides*) er et løvfellende tre. Det er den eneste nålevende arten i slekta *Eucommia* og familien Eucommiaceae. I Cronquist-systemet var denne familien plassert i en egen orden i underklassen Hamamelididae, men i APG IV-systemet tilhører den Garryales.

Det blir opptil 20&nbsp;m høyt med en stammediameter på 50&nbsp;cm. Barken er lysegrå med dype, grå furer. Bladene er glinsende mørkegrønne og henger ned. Arten er særbu med hann- og hunnblomster på ulike trær. De grønne blomstene sitter flere sammen ved basis av sideskuddene. Frukten er en 2,5–3,5&nbsp;cm lang samara, som ligner mye på frukten hos alm.

Guttaperkatre er endemisk for Kina. Arten vokser i skog og kratt i provinsene Gansu, Guizhou, Henan, Hubei, Hunan, Shaanxi, Sichuan, Yunnan og Zhejiang. Dyrkete trær vokser i Anhui og Beijing. Treet er sjeldent i vill tilstand, men blir ofte dyrket. 

Trevirket brukes til møbler og som brensel. Barken er et viktig legemiddel i tradisjonell kinesisk medisin, og treet er en av de femti grunnleggende medisinske urtene i Kina med navnet *dù zhòng* (杜仲). Størknet lateks brukes til å isolere elektriske ledninger og til å rotfylle tenner. Dette stoffet må ikke forveksles med ekte guttaperka, som kommer fra andre tresorter og som brukes av vestlige tannleger.  

Fossiler viser at *Eucommia* tidligere også vokste i Europa og Nord-Amerika. De eldste amerikanske fossilene er fra eocen. De yngste tilhører *Eucommia constans* fra sentrale Mexico og kan være fra perioden miocen–tidlig pleistocen. I Europa fantes slekten fra paleocen eller eocen til slutten av tidlig pleistocen.

Alle fossile samaraer fra eocen er små, omtrent halvparten så store som hos den nålevende arten. De yngste europeiske samaraene er større og lar seg knapt skille fra den nålevende arten. Alle nordamerikanske samaraer er derimot små og representerer antagelig en annen utviklingslinje.

## Referanser



Eucommia ulmoides4.jpg|Vekstform
Eucommia ulmoides1.jpg|Bark
Eucommia ulmoides3.jpg|Blad


## Eksterne lenker
*
Icacinaceae

Se teksten

**Icacinaceae** er en plantefamilie som ikke er plassert i noen planteorden, men som trolig ligger nærmest ordenen Garryales. Den omfatter 31-34 slekter med ca. 150 arter av busker og lianer. 

Tidligere ble det regnet 54 slekter og om lag 400 arter til denne familien, men i APG II-systemet har man konkludert at den opprinnelige familien var parafyletisk, og det har blitt skilt ut tre familier fordelt på to ulike planteordener. Familiene (med ordensplassering) som ble skilt ut, er: Pennantiaceae (i ordenen Apiales), Stemonuraceae (orden Aquifoliales) og Cardiopteridaceae (også den i Aquifoliales).

## Slekter
De 31-34 slektene som fortsatt anerkjennes i denne familien, omfatter blant annet:
* *[[Alsodeiopsis]]*
* *[[Casimirella]]*
* *[[Chlamydocarya]]*
* *[[Desmostachys]]*
* *[[Hosiea]]*
* *[[Icacina]]*
** *[[Icacina oliviformis]]*
* *[[Iodes]]*
* *[[Lavigeria]]*
* *[[Leretia]]*
* *[[Mappia]]*
* *[[Mappianthus]]*
* *[[Merilliodendron]]*
* *[[Miquelia]]*
* *[[Natsiatopsis]]*
* *[[Natsiatum]]*
* *[[Nothapodytes]]*
* *[[Phytocrene]]*
* *[[Pittosporopsis]]* (usikker)
* *[[Pleurisanthes]]*
* *[[Polycephalium]]*
* *[[Polyporandra]]*
* *[[Pyrenacantha]]*
* *[[Rhyticaryum]]*
* *[[Sarcostigma]]*
* *[[Stachyanthus]]*
* *[[Cassinopsis]]*
* *[[Emmotum]]*
* *[[Oecopetalum]]*
* *[[Ottoschulazia]]*
* *[[Poraqueiba]]*
* *[[Calatola]]* (usikker)
* *[[Platea]]*
* *[[Apodytes]]*
* *[[Raphiostylis]]*

## Eksterne lenker
* 
* Icacinaceae  – i: L. Watson og M. J. Dallwitz, 1992-, *The Families of Flowering Plants*.
*  Icacinaceae – beskrivelse hos MOBOT.org.
Two Against Nature

***Two Against Nature*** er det åttende studioalbumet fra amerikanske Steely Dan, utgitt i februar 2000. Dette er det første albumet med nytt studiomateriale fra Steely Dan siden utgivelsen av albumet *[[Gaucho (album)|Gaucho]]* 20 år tidligere. Dette albumet vant fire Grammypriser, blant annet «Årets Album». 

## Sporliste
Alle låtene er skrevet av Walter Becker og Donald Fagen.

# «Gaslighting Abbie» – 5:53
# «What a Shame About Me» – 5:17
# «Two Against Nature» – 6:17
# «Janie Runaway» – 4:09
# «Almost Gothic» – 4:09
# «Jack of Speed» – 6:17
# «Cousin Dupree» – 5:28
# «Negative Girl» – 5:34
# «West of Hollywood» – 8:21

## Personell
*Donald Fagen – orgel, piano, Fender Rhodes, Wurlitzer, vokal
*Walter Becker – bass, gitar
*Tom Barney – bass
*Ted Baker – piano, Fender Rhodes
*Jon Herington – akustisk gitar, elektrisk gitar
*Paul Jackson Jr. – gitar
*Hugh McCracken – gitar
*Dean Parks – gitar
*Lawrence Feldman – klarinett, tenorsaksofon
*Amy Helm – plystring
*Michael Hitchcock – trompet
*Michael Leonhart – trompet, wurlitzer
*Lou Marini – altsaksofon
*Chris Potter – altsaksofon, tenorsaksofon
*Jim Pugh – trombone
*Roger Rosenberg – bassklarinett, barytonsaksofon
*David Tofani – saksofon
*Keith Carlock – trommer
*Leroy Clouden – trommer
*Vinnie Colaiuta – trommer
*Sonny Emory – trommer
*Ricky Lawson – trommer
*Michael White – trommer
*Gordon Gottlieb – perkusjon
*Will Lee – perkusjon
*Daniel Sadownick – perkusjon, timbal
*David Schenk – vibrafon
*Steve Shapiro – vibrafon
*Cynthia Calhoun – kor
*Mike Harvey – kor
*Carolyn Leonhart – kor

## Eksterne lenker
* 
* Steely Dans offisielle nettsted
* Tekstene til ''Two Against Nature''
Værnes Flyklubb

**Værnes Flyklubb** (**VFK**) er en flyklubb, stiftet 8. mars 1946.

Ildsjelene bak oppstarten var to tidligere spitfire-flygere som nå jobbet som flygeledere på Værnes flyplass; Tore Dahle og Bjarne Djupvik, samt elektrotekniker Peder Lien og meteorolog Kjell Asbjørnsen. Klubbens første fly var en Piper cub, LN-MAV. Siden den gang har klubben variert i medlemsmengde og antall operative fly. Pr 2009 har klubben ca. 130 medlemmer, hvorav 40 aktive flygere. Klubben er en av landets største, tilknyttet Norsk Aero Klubb.

Værnes Flyklubb har egen flyskole godkjent av Luftfartstilsynet for utdanning av sine medlemmer. Klubben har for tiden 5 instruktører i tillegg til skolesjef.

Værnes Flyklubb har eget lokale ved hangaren som ble satt opp på senvinteren 98-99. Her finnes flyenes dokumenter, luftfartsdokumenter, telefon o.l. Klubbens bookingsystem finnes også her.

Nå har klubben 4 fly: LN-MTP C172P 1982 Modell, LN-ALG C172N, LN-ACH Piper Cub 1953 Modell og LN-FMU Saab Safir 1953 Modell.
Klubben disponerer også en Piper PA-28-180 Cherokee med registrerings nr. LN-AAC.

## Eksterne lenker
* vaernesflyklubb.no – Klubbens nettside.
Sosialistisk Ung

**Sosialistisk Ung** (SU), tidligere **Sosialistiskt Ungmannafelag**, er ungdomsorganisasjonen til det sosialdemokratiske partiet Javnaðarflokkurin på Færøyene. Organisasjonen ble stiftet 28. oktober 1965 med om lag 30 medlemmer og Tórfinn Smith som initiativtager og første formann, men vokste til rundt 200 medlemmer i løpet av de første årene. Sosialistisk Ung ble tatt opp som medlem i Nordens Socialdemokratiske Ungdom i 1979 og International Union of Socialist Youth i 1986.

## Ledere
Ledere etter at SU ble reorganisert i 2009:

*Bergur A. Dalsgarð 2009–2011
*Sunneva Mohr 2011–2012
*John av Reyni 2012–2014
*Oda Kjartansdóttir Strøm 2014–2015
*Barbara Gaardlykke Apol 2015–2017
*Karin Reginsdóttir Joensen 2017–2018
*Rói Dam Dalsgarð 2018–2020
*Herborg H. Gaardlykke 2020-2022
*Paul Kjartan Matras 2022-d.d.

## Referanser


## Eksterne lenker
*
Everything Must Go (Steely Dan-album)

***Everything Must Go*** er et studioalbum utgitt av amerikanske Steely Dan i juni 2003.  

Dette er det niende albumet utgitt av Steely Dan. Det er det eneste Steely Dan-albumet der Walter Becker har hovedvokal på et av sporene; Becker er hovedvokalist på «Slang of Ages». 

Albumet er per 2006 det dårligst selgende av alle Steely Dan-album, og ble generelt ansett som en skuffelse etter det Grammy-vinnende albumet *[[Two Against Nature]]* fra 2000. 

## Sporliste
Alle sporene på albumet er skrevet av Walter Becker og Donald Fagen.

# «The Last Mall» – 3:36
# «Things I Miss the Most» – 3:59
# «Blues Beach» – 4:29
# «Godwhacker» – 4:57
# «Slang of Ages» – 4:15
# «Green Book» – 5:55
# «Pixeleen» – 4:01
# «Lunch With Gina» – 4:27
# «Everything Must Go» – 6:45

## Besetning
*Walter Becker – bass, gitar, perkusjon, vokal
*Donald Fagen – orgel, synthesizer, perkusjon, piano, vokal, klavinet, Fender Rhodes, Wurlitzer
*Ted Baker – piano, Fender Rhodes, Wurlitzer
*Bill Charlap – piano, Fender Rhodes
*Jon Herington – gitar
*Hugh McCracken – gitar
*Kenneth Hitchcock – klarinett
*Tony Kadleck – trompet
*Michael Leonhart – trompet
*Chris Potter – tenorsaksofon
*Jim Pugh – trombone
*Roger Rosenberg – barytonsaksofon
*Walt Weiskopf – altsaksofon, tenorsaksofon
*Keith Carlock – trommer
*Gordon Gottlieb – perkusjon
*Ada Dyer – kor
*Tawatha Agee – kor
*Carolyn Leonhart – kor
*Cindy Mizelle – kor
*Catherine Russell – kor
*Brenda White-King – kor

## Eksterne lenker
* 
* Tekstene til ''Everything Must Go''
* Intervju med Fagen og Becker i ''Sound on Sound'' om innspillingen av ''Everything Must Go''
Per Kristian Hunder

**Per Kristian «PK» Hunder** (født 1989) er en  norsk profesjonell twintipkjører.

Hunder har deltatt i X Games og Dew Tours, ekstremsportkonkurranser for profesjonelle utøvere. Vinteren 2009/2010 var Hunder ranket som verdens beste twintipkjører i big air ved sin sammenlagt førsteplass i cup-mesterskapet for profesjonelle, Dew Tours.. Han er også med i forskjellige skisportfilmer, blant annet *Get Lucky*. Hunder bor i Øyer ved Lillehammer.

Hunder er omtalt som et «frikjøringsess», og en person som er «i ferd med å etablere seg i verdenstoppen som skiakrobat.»

I 2009 brakk Hunder nakken under Jon Olson Super Session 

## Resultater
* 2.-plass, Mount Snow 2009
* 1.-plass, Tahoe 2009
* 1.-plass, North Star Cup
* 1.-plass, Kongsberg
* 1.-plass, Trysil

## Referanser


## Eksterne lenker
* 
* Treff på Friflyt.no
* http://www.redbull.com/no/no/snow/athletes/1331597820152/pk-hunder
Georg von der Gabelentz

**Hans Georg Conon von der Gabelentz** (født 16. mars 1840 i Altenburg i Tyskland, død 11. desember 1893 i Lemnitz) var en tysk lingvist og sinolog.

## Liv og virke
Gabelentz studerte først rettsvitenskap men graviterte snart til lingvistikken. I 1878 ble han ekstraordinær professor i østasiatiske språk i Leipzig, men flyttet i 1889 til Berlin som professor i østasiatiske språk og allmen språkvitenskap.

Han var en grundig kjenner av et stort antall språk, men syslet vesentlig med kinesisk, japansk og mandsjuisk. Han utgav Zhou Dunyis metafysiske verk *[[Taiji]] Tushuo* (太極圖說) som *Thai-Khi-Thu* (1878) i tysk oversettelse, *Chinesische Grammatik* (1881), *Confucius und seine Lehre (1888)*, *Die Sprachwissenschaft* (1891; 2. opplag 1901) med flere arbeider, mange av dem som artikler i  *Zeitschrift der deutschen morgenländischen Gesellschaft* og *Zeitschrift für Völkerpsychologie und Sprachwissenschaft*.

## Referanser


## Eksterne lenker
*
Otto Franke

**Otto Franke** (kinesisk: 奥托·福兰阁; født 1863 i Gernrode i Tyskland, død 1946 i Berlin) var en tysk sinolog som virket som professor ved *Kolonialinstitut der Freien und Hansestadt Hamburg*. Han forfattet et banebrytende fembinds verk om Kinas historie. 

Franke var i Det tyske keiserrikes tjeneste i Kina som tolk mellom 1888 og 1901, i Beijing, Tianjin, Shanghai og Amoy. Han vendte så tilbake til Tyskland, og fra 1923 til 1931 var han professor ved Universitetet i Berlin. 

## Verker
* *Studien zur Geschichte des konfuzianischen Dogmas und der chinesischen Staatsreligion.* Hamburg:Friederichsen, 1920
* *Geschichte des chinesischen Reiches.* 5 bind. Berlin 1932-1952 (Nachdruck: ISBN 3-11-017034-5)
* *Erinnerungen aus zwei Welten : Randglossen zur eigenen Lebensgeschichte.* Berlin: de Gruyter, 1954

## Referanser


## Litteratur
* Fritz Jäger: «Bibliographie der Schriften von Professor Dr. O. Franke» i *[[Asia Major]]*, bind 9, 1933, s. 3-20

## Eksterne lenker
* Ausstellung über Otto Franke und Symposium zu Ferdinand von Richthofen (PDF)